turjo4nis/wikipedia-bn-dump-20250701 huggingface dataset:
মেগাস্থিনিস

মেগাস্থিনিস (৩৫০ খ্রি.পূ. - ২৯০ খ্রি.পূ.) প্রাচীন গ্রীসের একজন পর্যটক এবং ভূগোলবিদ। তিনি এশিয়া মাইনরে জন্মগ্রহণ করেন। পরবর্তীতে সিরিয়ার রাজা সেলিয়াকাস ১-এর রাজকীয় দূত হিসেবে ভারতীয় রাজা চন্দ্রগুপ্ত মৌর্যের (স্যান্ড্রাকোটাস) রাজদরবারে দায়িত্ব পালন করেন। তখন চন্দ্রগুপ্তের রাজদরবার ছিল ভারতের পাটালিপুত্র নামক স্থানে। ঠিক কোন সময়ে তিনি দূতের দায়িত্ব পালন করেছেন তা নিশ্চিত করে বলা যায় না। অধিকাংশ বিশেষজ্ঞের মতে সময়টা ২৮৮ খ্রিস্টপূর্বাব্দের পূর্বে; কারণ এই সালে চন্দ্রগুপ্ত মারা যান।

ভারত ভ্রমণ 
তার ভারত ভ্রমণ সম্বন্ধে অনেক তথ্যই জানা যায়। তিনি Pentapotamia জেলা দিয়ে ভারতে প্রবেশ করেন, যার নদী সম্পর্কে তিনি অনেক কথাই বলেছেন। সিন্ধু নদের পাঁচটি গুরুত্বপূর্ণ অংশের একটি ছিল এই নদী, যা পাঞ্জাব অঞ্চলের একাংশ গঠন করেছে। এই জেলা থেকে রাজপথ বরাবর যাত্রা করে তিনি পাটালিপুত্রে পৌঁছেন। এরিয়ান ব্যাখ্যা করেন যে মেগাস্থিনিস আরাকোশিয়া-তে বসবাস করতেন এবং সেখান থেকেই ভারত ভ্রমণে আসেন।
"Megasthenes lived with Sibyrtius, satrap of Arachosia, and often speaks of his visiting Sandracottus, the king of the Indians." Arrian, Anabasis Alexandri

রচনাবলী 
 ইন্ডিকা; এর ইংরেজি অনুবাদ রয়েছে: Ancient India as Described by Megasthenes and Arrian -অরুবাদক ও সম্পাদক, J. W. McCrindle

আরও দেখুন 
 মেগাস্থিনিস বর্ণীত জাতিসমূহ saptajati

বহিঃসংযোগ 
 Surviving text of Indika

তথ্যসূত্র 

খ্রিস্টপূর্ব ৪র্থ শতাব্দীতে জন্ম
খ্রিস্টপূর্ব ৩য় শতাব্দীতে মৃত্যু
প্রাচীন গ্রিক ভূগোলবিদ
পাকিস্তানের ইতিহাস
ভারতের ইতিহাসবিদ
খ্রিস্টপূর্ব ৪র্থ শতাব্দীর গ্রিক ব্যক্তি
খ্রিস্টপূর্ব ৩য় শতাব্দীর গ্রিক ব্যক্তি
খ্রিস্টপূর্ব ৪র্থ শতাব্দীর ইতিহাসবিদ
খ্রিস্টপূর্ব ৩য় শতাব্দীর ইতিহাসবিদ
ভারতের অভিযাত্রী
প্রাচীন গ্রিক অভিযাত্রী
গ্রিক ভারততত্ত্ববিদ
জামশেদপুর

জামশেদপুর () বা টাটানগর ঝাড়খণ্ড রাজ্যের অন্যতম বৃহত্তম শহর। এটি ভারতের প্রথম পরিকল্পিত শিল্প শহর। এটি একটি নগর পঞ্চায়েত এলাকা এবং পৌর কর্পোরেশন এবং পূর্ব সিংভূম জেলার সদর দপ্তর। এটি একটি জনপ্রিয় পর্যটন গন্তব্য তার বন, প্রাচীন মন্দির এবং রাজপ্রাসাদের জন্য পরিচিত। এটি ২০১৯ সালে ভারতের পরিচ্ছন্ন শহর হিসাবে স্থান পেয়েছে।

নামকরণ
সাকচি নাম দিয়ে এই শহরটি প্রতিষ্ঠা করেন শিল্পপতি জামসেদজি টাটা। পরে ১৯১৯ সালে লর্ড কেমসফোর্ড এর প্রতিষ্ঠাতার নামে নামকরণ করেন জামশেদপুর। সাকচি এখনও জমশদপুরের মধ্যের অন্যতম বৃহৎ পল্লীর নাম।

অর্থনীতি
শহরটি ভারতের প্রথম বেসরকারী লৌহ-ইস্পাত কারিগরি প্রতিষ্ঠান টাটা আয়রন এন্ড স্টিল কোম্পানি (বর্তমানে টাটা স্টিল)-এর জন্য প্রসিদ্ধ। এর আশেপাশে খনি বলয়গুলিতে বিশেষ করে পশ্চিম বোকারো, জামাডুবি ও নোয়ামুণ্ডিতে অনেক লৌহ আকরিক, ম্যাঙ্গানিজ ও চুনাপাথর পাওয়া যায়।

খেলাধুলা
শহরের জেআরডি টাটা স্পোর্টস কমপ্লেক্স-এ ফুটবল প্রশিক্ষণ কেন্দ্র রয়েছে। ইন্ডিয়ান সুপার লিগ-এর জামশেদপুর ফুটবল ক্লাব দলের ঘরের মাঠ এটি।

তথ্যসূত্র

বহিঃসংযোগ

 
 জেলা প্রশাসনের ওয়েবসাইট
 জামশেদপুরে ফ্যাক্ট ফাইল
 জামশেদপুরের উপগ্রহ চিত্র
 Photo essay on Tata City/Jamshedpur, Galli Magazine
 jamshedpurcity - A Portal of Jamshedpur city.
 JsrLive - A City Portal for Jamshedpur
 MyJamshedpur.com - Complete information about Jamshedpur (or Tatanagar) city

জামশেদপুর
পূর্ব সিংভূম জেলা
ভারতে কোম্পানি শহরসমূহ
ঝাড়খণ্ডের শহর
১৯১৯-এ ব্রিটিশ ভারতে প্রতিষ্ঠিত
ভারতের মহানগর
ভারতের পরিকল্পিত শহর
টাটা গ্রুপ
ভারতীয় প্রযুক্তিবিদ্যা প্রতিষ্ঠান খড়গপুর

ভারতীয় প্রযুক্তিবিদ্যা প্রতিষ্ঠান খড়্গপুর (আইআইটি খড়গপুর) একটি সরকারি স্বশাসিত  গবেষণা বিশ্ববিদ্যালয়, যা ভারতের সরকার দ্বারা প্রতিষ্ঠিত হয়। ১৯৫১ সালে প্রতিষ্ঠিত এই প্রতিষ্ঠানটি প্রথম আইআইটি এবং এটি জাতীয় গুরুত্বপূর্ণ প্রতিষ্ঠান হিসেবে স্বীকৃত। ২০১৯ সালে এটি ভারতের সরকার দ্বারা ইনস্টিটিউট অফ এমিনেন্স (বিশিষ্ট প্রতিষ্ঠানের মর্যাদা) হিসেবে পুরস্কৃত হয়। আইআইটি খড়গপুরকে ভারতের অন্যতম মর্যাদাপূর্ণ শিক্ষাপ্রতিষ্ঠান হিসেবে গণ্য করা হয়।

প্রতিষ্ঠানটি মূলত স্বাধীনতার পরে ভারতীয় প্রকৌশলীদের প্রশিক্ষণের উদ্দেশ্যে প্রতিষ্ঠিত হয়। তবে সময়ের সাথে সাথে প্রতিষ্ঠানটির একাডেমিক সক্ষমতা বৈচিত্র্যময় হয়েছে, যেখানে ব্যবস্থাপনা, আইন, স্থাপত্য, মানবিক বিজ্ঞান ইত্যাদিরও পাঠক্রম রয়েছে। আইআইটি খড়গপুরের ক্যাম্পাসের আয়তন ৮.৭ বর্গকিলোমিটার (২,১০০ একর) এবং এতে প্রায় ২২,০০০ অধিবাসী রয়েছে।

প্রাক্তন শিক্ষার্থী

প্রাক্তন শিক্ষার্থী পুরস্কার 
আইআইটি খড়গপুর ইনস্টিটিউট সমাবর্তন দিবসে বার্ষিক বিশিষ্ট অ্যালামনাস অ্যাওয়ার্ডের মাধ্যমে তার প্রাক্তন ছাত্রদের পেশাদার কৃতিত্বকে স্বীকৃতি দেয়। ইনস্টিটিউট প্রাক্তন ছাত্রদেরও স্বীকৃতি দেয় যারা ইনস্টিটিউটে অসামান্য পরিষেবা প্রদান করেছে একটি বিশিষ্ট পরিষেবা পুরস্কার। ইয়াং অ্যালামনাই অ্যাচিভার অ্যাওয়ার্ড ৪৫ বা তার কম বয়সী প্রাক্তন ছাত্রদের স্বীকৃতি দেয়, যারা তাদের পেশায় সাফল্য এবং স্বীকৃতি অর্জন করেছে।

প্রাক্তন শিক্ষার্থীদের উদ্যোগ 
 
বিনোদ গুপ্ত স্কুল অব ম্যানেজমেন্ট (ভিজিএসওএম) এবং রাজীব গান্ধী স্কুল অফ ইন্টেলেকচুয়াল প্রোপার্টি ল (বুদ্ধিবৃত্তিক সম্পত্তি আইন) প্রতিষ্ঠিত হয় বিনোদ গুপ্ত (ইনফোগ্রুপের প্রতিষ্ঠাতা) কর্তৃক দানকৃত অর্থ এবং ভারত সরকারের সহায়তায়। ভিজিএসওএম ১৯৯৩ সালে ৩০ জন শিক্ষার্থীর একটি ব্যাচ দিয়ে শুরু হয়। প্রাক্তন শিক্ষার্থীদের তহবিলে গঠিত অন্যান্য কেন্দ্রগুলোর মধ্যে জি.এস. সান্যাল স্কুল অফ টেলিকমিউনিকেশন এবং ভিএলএসআই-ক্যাড ল্যাবরেটরি অন্তর্ভুক্ত। ১৯৯২ সালে বিনোদ গুপ্ত কর্তৃক প্রতিষ্ঠিত আইআইটি ফাউন্ডেশন হল প্রতিষ্ঠানের প্রাক্তন শিক্ষার্থীদের সমিতি, যার শাখাগুলি ভারতের বিভিন্ন শহর এবং বিদেশে অবস্থিত। প্রাক্তন শিক্ষার্থীদের সমিতি ত্রৈমাসিক সংবাদপত্র 'কেজিপিয়ান' প্রকাশ করে। প্রতিষ্ঠানটি 'কেজিপি কানেকশন' নামে একটি মাসিক ই-নিউজলেটারও প্রকাশ করে প্রাক্তন শিক্ষার্থীদের জন্য। আইআইটি খড়গপুরের অ্যালামনাই অ্যাফেয়ার্সের ডিন প্রাক্তন শিক্ষার্থীদের সাথে যোগাযোগের দায়িত্বে আছেন। আইআইটি খড়গপুরের যুক্তরাষ্ট্র ভিত্তিক প্রাক্তন শিক্ষার্থীরা "ভিশন ২০২০" তহবিল সংগ্রহ শুরু করেছেন, যার লক্ষ্য হল বিশ্বমানের অবকাঠামো (প্রযুক্তি ল্যাবরেটরি এবং সরঞ্জাম), যোগ্য শিক্ষক এবং শিক্ষার্থী আকৃষ্ট ও ধরে রাখার জন্য সহায়তা করা। ভিশন ২০২০ এর লক্ষ্য হল ২০২০ সালের মধ্যে প্রযুক্তি শিক্ষা, গবেষণা ও উদ্ভাবন সংশ্লিষ্ট বিকাশের জন্য ২০০ মিলিয়ন মার্কিন ডলারের একটি তহবিল সংগ্রহ করা।

আরো দেখুন 

 ভারতীয় প্রযুক্তিবদ্যা প্রতিষ্ঠান
 জাতীয় প্রযুক্তিবিদ্যা প্রতিষ্ঠান
 ভারতের বিশ্ববিদ্যালয়সমূহ

তথ্যসূত্র

আরো পড়ুন

বহিঃসংযোগ 

 

 
বিশিষ্ট প্রতিষ্ঠান
পশ্চিমবঙ্গের বিশ্ববিদ্যালয়
পশ্চিমবঙ্গের প্রকৌশল মহাবিদ্যালয়
ভারতের বিশ্ববিদ্যালয়
ভারতীয় প্রযুক্তিবিদ্যা প্রতিষ্ঠান
১৯৫১-এ পশ্চিমবঙ্গে প্রতিষ্ঠিত
১৯৫১-এ প্রতিষ্ঠিত শিক্ষাপ্রতিষ্ঠান
মুহাম্মাদের বংশধারা

মুহাম্মদ সাঃ বর্তমান সৌদি আরবে অবস্থিত মক্কা নগরীর কুরাইশ গোত্রের বনি হাশিম বংশে জন্মগ্রহণ করেন। তার জন্মের তারিখ ছিল ১২ ই রবিউল আওয়াল, ইংরেজি সন মোতাবেক ৫৭০ খ্রিষ্টাব্দে। প্রখ্যাত ইতিহাসবেত্তা উইলিয়াম মন্টগোমারি ওয়াট তার পুস্তকে ৫৭০ সনই ব্যবহার করেছেন। তবে নবীর প্রকৃত জন্মতারিখ বের করা বেশ কষ্টসাধ্য। এজন্যই এ নিয়ে মতবিরোধ রয়েছে। যেমন এক বর্ণনা মতে তার জন্ম ৫৭১ সালের ২০ বা ২২ শে এপ্রিল। সাইয়েদ সোলাইমান নদভী, সালমান মনসুরপুরী এবং মুহাম্মদ পাশা ফালাকির গবেষণায় এই তথ্য বেরিয়ে এসেছে। তবে শেষোক্ত মতই ঐতিহাসিক দৃষ্টিকোণ থেকে বেশি নির্ভরযোগ্য। যাই হোক, নবীর জন্মের বছরেই হস্তী যুদ্ধের ঘটনা ঘটে এবং সে সময় সম্রাট নরশেরওয়ার সিংহাসনে আরোহণের ৪০ বছর পূর্তি ছিল এ নিয়ে কারো মাঝে দ্বিমত নেই।

বাল্যকাল 
ইসলামের হাদিস অনুসারে মোহাম্মদের জন্মের পূর্বে তার মাতা আমিনা স্বপ্নযোগে আশ্চর্যজনক বেশ কয়েকটি ঘটনা দেখেন। এছাড়া তার জন্মের সময়ও কিছু অলৌকিক ঘটনার উল্লেখ বিভিন্ন হাদিস সূত্রে পাওয়া যায়। জন্মের পর নবীর দাদা আবদুল মোত্তালেবকে সংবাদ দেয়া হয় এবং তিনি নবজাতককে দেখে যারপরনাই খুশি হন। উল্লেখ্য নবীর জন্মের আগেই তার পিতা আবদুল্লাহ মারা যান। আবদুল মোত্তালেব নবজাতকের নাম রাখেন মোহাম্মদ যে নাম তৎকালীন আরবে খুব একটা প্রচলিত ছিলনা। আরবীতে এই শব্দের অর্থ প্রশংসিত। পরবর্তীকালে নবীর আরেকটি নামের উল্লেখ পাওয়া যায় যা তার মাতা রাখেন আর তা হল আহমাদ - এই শব্দের অর্থ প্রশংসাকারী। 

প্রথম কয়েকদিন তিনি তার মায়ের বুকের দুধ পান করেন। এরপর কয়েকদিন তাকে দুধ পান করান আবু লাহাবের দাসী সাওবিয়া। উল্লেখ্য আবু লাহাব সম্পর্কে নবীর চাচা হতেন। সে সময় ছাওবিয়ার কোলেও একটি শিশুসন্তান ছিল যার নাম ছিল মাছরুহ। এই সাওবিয়াই এর আগে হামযা ইবনে আবদুল মোত্তালেব এবং পরে আবু সালমা সামা ইবনে আবদুল আছাদ মাখজুমিকে দুধ পান করিয়েছিলেন।

বংশধারা

মুহাম্মদ থেকে আদনান
ইসলামী ভবিষ্যদ্বাণীপূর্ণ ঐতিহ্য অনুযায়ী; আদনান থেকে শুরু করে মুহাম্মদ পর্যন্ত অবতীর্ণ হয়েছিলেন। যা নিম্নে ২১ প্রজন্ম পর্যন্ত উপস্থাপন করা হল।

৫৭০ খ্রিষ্টাব্দ – মুহাম্মদ
৫৪৫ খ্রিষ্টাব্দ – `আব্দ আল্লাহ
৪৯৭ খ্রিষ্টাব্দ – আব্দ আল-মুত্তালিব
৪৬৪ খ্রিষ্টাব্দ – হাশিম
৪৩৯ খ্রিষ্টাব্দ – আব্দ মানাফ
৪০৬ খ্রিষ্টাব্দ – কুসাই
৩৭৩ খ্রিষ্টাব্দ – কিলাব
6৩৪০ খ্রিষ্টাব্দ – মুররাহ
৩০৭ খ্রিষ্টাব্দ – কা'য়াব
২৭৪ খ্রিষ্টাব্দ – লু'আহ
২৪১ খ্রিষ্টাব্দ – গালিব
২০৮ খ্রিষ্টাব্দ – ফিহর
১৭৫  খ্রিষ্টাব্দ – মালিক
১৪২খ্রিষ্টাব্দ – আন-নাদর
১০৯ খ্রিষ্টাব্দ– কিনানাহ
৭৬ খ্রিষ্টাব্দ – খুজাইমাহ
৪৩ খ্রিষ্টাব্দ – মুদরিকাহ
১০ খ্রিষ্টাব্দ – ইলিয়াস
২৩ খ্রিস্টপূর্ব – মুদার
৫৬ খ্রিস্টপূর্ব – নিজার
৮৯ খ্রিস্টপূর্ব – মাদ
১২২ খ্রিস্টপূর্ব – আদনান
৪০ তম আওলাদে রাসূল রহমানুয়ে শরীয়ত ও তরীক্বত হাফেয সৈয়দ মুহাম্মদ তৈয়ব শাহ (مدظله العالي)
৪১ তম আওলাদে রাসূল রহমানুয়ে শরীয়ত ও তরীক্বত সৈয়দ মুহাম্মদ তাহের শাহ (مدظله العالي)

আরও দেখুন 
 আহল আল-বায়াত
 কুরাইশ বংশ
 ফাতেমীয় খিলাফত

তথ্যসূত্র 

মুহাম্মাদ
মুহাম্মাদের পরিবার
হাশেমীয় ব্যক্তি
ভারতীয় প্রযুক্তিবিদ্যা প্রতিষ্ঠান কানপুর

ভারতীয় প্রযুক্তিবিদ্যা প্রতিষ্ঠান কানপুর (আইআইটি কানপুর) হল ভারতের উত্তর প্রদেশের কানপুরে অবস্থিত একটি পাবলিক ইনস্টিটিউট অফ টেকনোলজি। এটিকে ভারত সরকার ইনস্টিটিউট অফ টেকনোলজি আইনের অধীনে জাতীয় গুরুত্বের একটি ইনস্টিটিউট হিসাবে ঘোষণা করেছিল। আইআইটি কানপুর ভারতের সবচেয়ে মর্যাদাপূর্ণ একাডেমিক প্রতিষ্ঠানের মধ্যে স্থান পেয়েছে।

প্রতিষ্ঠানটি ১৯৫৯ সালে প্রতিষ্ঠিত হয়েছিল। প্রথম ভারতীয় প্রযুক্তি ইনস্টিটিউটগুলির মধ্যে একটি , ইনস্টিটিউটটি কানপুর ইন্দো-আমেরিকান প্রোগ্রামের (কেআইপি) অংশ হিসাবে নয়টি মার্কিন গবেষণা বিশ্ববিদ্যালয়ের একটি কনসোর্টিয়ামের সহায়তায় তৈরি করা হয়েছিল।

তথ্যসূত্র

বহিঃসংযোহ 
 IIT Kanpur

ভারতের বিশ্ববিদ্যালয়
ভারতীয় প্রযুক্তিবিদ্যা প্রতিষ্ঠান
আইআইটি কানপুর
কানপুরের বিশ্ববিদ্যালয় এবং কলেজ
১৯৫৯-এ প্রতিষ্ঠিত শিক্ষাপ্রতিষ্ঠান
মুহাম্মাদের জীবনের ঘটনাপঞ্জি



৫৬৯ 
 পিতা আবদুল্লাহ'র মৃত্যু। তার জন্মের আগেই পিতা মারা যান। আবদুল্লাহ ব্যাবসার উদ্দেশ্যে গিয়েছিলেন। ফেরার পথে মদীনায় তার মৃত্যু হয়।

৫৭০ 
 এপ্রিল ২০: জন্মের সম্ভাব্য সময়, মক্কা। এ ব্যাপারে মতভেদ রয়েছে। আরবি তারিখ ১২ রবিউল আউয়াল; বলা হয় দিনটি সোমবার ছিল।

 আবিসিনীয় রাজা আবরাহার মক্কার কাবা শরীফের উপর ব্যর্থ হামলা

 ৫৭৬ 
 মাতা আমিনার মৃত্যু
 ৫৭৮ 
 দাদা আবদুল মোত্তালেবের মৃত্যু

 ৫৮৩ 
 ব্যবসায়িক উদ্দেশ্যে সিরিয়ায় গমন
 ৫৯৫ 
 খাদিজার (রা.) সাথে বিয়ে
 ৬১০ 
 নবী ও রাসূল হিসেবে আবির্ভাব: মক্কা
 কুরআনের প্রথম আয়াতের (সূরা আলাক: ১-৫) অবতরণ: মক্কা

 ৬১৩ 
 প্রকাশ্যে ইসলামের দাওয়াত প্রদানের সূচনা: মক্কা
 ৬১৪ 
 অনুসারীদের একত্রিতকরণ: মক্কা
 ৬১৫ 
 আবিসিনিয়ায় (বর্তমান ইথিওপিয়া) মুসলমানদের প্রথম হিজরত
 ৬১৬ 
 বনু হাশিম বংশের সকলকে একঘরে করণ

 ৬১৮ 
 মদীনায় গৃহযুদ্ধ: মদীনা
 ৬১৯ 
 বনু হাশিম বংশকে একঘরে করে রাখার অবসান
 ৬২০ 
 মি'রাজ
 ৬২২ 
 মদীনায় হিজরত 
 ৬২৪ 
 বদরের যুদ্ধ কুরাইশদের উপর মুসলমানদের বিজয়
 ৬২৫ 
 উহুদের যুদ্ধ প্রথমে জয়ী হয়েও পরাজিতর বেশে মদীনায়
 বনু নাদির গোত্রকে নির্বাসিতকরণ

 ৬২৬ 
 দুমাতুল জান্দালে আক্রমণ: সিরিয়া
 ৬২৭ 
 বনু কুরাইজা গোত্রের ধ্বংস
 বনি ক্বাব' গোত্রকে বশীভূতকরণ: দুমাতুল জান্দাল

৬২৮ 
 হুদাইবিয়ার সন্ধি
 খন্দকের যুদ্ধ
 ক্বাবা শরীফে প্রবেশাধিকার লাভ
 খায়বারের যুদ্ধ ইহুদীদের উপর বিজয় লাভ

৬২৯ 
 প্রথম উমরাহ
 বাইজান্টাইন সম্রাজ্যের উপর আক্রমণ: মুতার যুদ্ধ

৬৩০ 
 রক্তপাতহীনভাবে মক্কা বিজয়
 হুনাইনের যুদ্ধ
 তায়েফের যুদ্ধ তায়েফ অধিকার
 আল্লাহ'র শাসন প্রতিষ্ঠা: মক্কা

৬৩১ 
 আরব উপদ্বীপের অধিকাংশ এলাকা অধিকার

৬৩২ 
 রোম ও গাসসান আক্রমণ: তাবুকের যুদ্ধ
 বিদায় হজ্জ্ব
 মৃত্যু (জুন ৮): মদীনা



মুহাম্মাদ
মুহাম্মাদের জীবনী
আর্যাবর্ত

আর্যাবর্ত (, আর্য়াভ়্যর্ত্য, ) বলতে ভারতীয় উপমহাদেশের উত্তরের অংশকে বোঝায়। আর্যাবর্ত শব্দের আক্ষরিক অর্থ "আর্যদের ভূমি"। ধর্মশাস্ত্র এবং সূত্র-সহ বিভিন্ন হিন্দু ধর্মগ্রন্থে আর্যাবর্ত বলতে ভারতীয় উপমহাদেশের ইন্দো-আর্য জনগোষ্ঠীর বাসস্থানকে বোঝাত যেখানে আর্যদের ধর্ম ও অনুষ্ঠান প্রাধান্য পেয়েছিল। সময়ের সঙ্গে আর্যাবর্তের পরিধি ক্রমশ বৃদ্ধি পেয়েছিল, যা বিভিন্ন হিন্দু সূত্র মারফত জানা যায়, যেহেতু বৈদিক পরবর্তী সময়ে ঐতিহাসিক বৈদিক ধর্ম পূর্বদিকে বিস্তৃত হয়েছিল।

আরও দেখুন 
 ভারতের নামসমূহ

তথ্যসূত্র

পাদটীকা 

বৈদিক যুগ
উত্তর ভারত
প্রাচীন ভারতীয় ভূগোল
হিন্দু পুরাণে বর্ণিত স্থান
প্রাচীন ভারত
ইন্টারনেট ব্যাংকিং

ইন্টারনেটের মাধ্যমে সাধারণ ব্যাংকিং কার্যক্রমকেই ইন্টারনেট ব্যাংকিং বা অনলাইন ব্যাংকিং বলে। এক্ষেত্রে ইন্টারনেট-এ যুক্ত হয়ে ব্যাংকের নির্দিষ্ট সুরক্ষিত ওয়েবসাইট-এর মাধ্যমে একজন গ্রাহক তার ব্যাংক একাউন্টে প্রবেশ করে। একাউন্টে প্রবেশের জন্য ব্যাংক গ্রাহককে প্রয়োজনীয় তথ্য (সাধারণত: একটি আইডি ও পাসওয়ার্ড) সরবরাহ করে। কিছু সীমাবদ্ধতা রয়েছে যা দিন দিন কাটিয়ে উঠার চেষ্টা করা হচ্ছে।

সুবিধা 
ইন্টারনেট ব্যাংকিং ব্যবহারের ফলে একজন গ্রাহক নিম্নোক্ত সুবিধাগুলো পেতে পারেন:
 ২৪ ঘণ্টা, ৩৬৫ দিন একাউন্টে প্রবেশের সুবিধা
 হিসাবের ব্যালেন্স অনুসন্ধান
 এক স্থান (অ্যাকাউন্ট) থেকে অন্য স্থানে (অ্যাকাউন্ট) অর্থ স্থানান্তর
 নিজের একাধিক হিসাবের মধ্যে অর্থ স্থানান্তর
 ইউটিলিটি বিল পরিশোধ (যেমন: বিদ্যুৎ, পানি, গ্যাস, ফোন, মোবাইল, ইন্টারনেট ইত্যাদি)
 সুদের হার অনুসন্ধান, বৈদেশিক মুদ্রার বিনিময় হার অনুসন্ধান
 হিসাবের রিপোর্ট অনুসন্ধান
 চেক বই এর জন্য অনুরোধ
 চেক এর পেমেন্ট বাতিল করা
 বিভিন্ন ডিপোজিট স্কিম খোলা ইত্যাদি।
বি:দ্র: ব্যাংক ভেদে ইন্টারনেট ব্যাংকিং সুবিধার কিছুটা তারতম্য হতে পারে।

বাংলাদেশে ইন্টারনেট ব্যাংকিং 
বাংলাদেশে যে সমস্ত ব্যাংক ইন্টারনেট ব্যাংকিং সুবিধা দেয় এদের মধ্যে উল্লেখযোগ্য হল:
 ট্রাস্ট ব্যাংক লিমিটেড
 ডাচ-বাংলা ব্যাংক লিমিটেড
 ইস্টার্ণ ব্যাংক লিমিটেড
 ঢাকা ব্যাংক লিমিটেড
 ব্র্যাক ব্যাংক লিমিটেড
 প্রাইম ব্যাংক লিমিটেড
 ইসলামী ব্যাংক বাংলাদেশ লিমিটেড

প্রথম তিনটি ব্যাংকই একই সফটওয়্যার ব্যবহার করে। সফটওয়্যারটির নাম ফ্লেক্সকিউব যা আই-ফ্লেক্স সল্যুশনসএর তৈরি। ট্রাষ্ট ব্যাংক ব্যবহার করছে ফ্লোরা ব্যাংক সফটওয়্যার।

তথ্যসূত্র

বহিঃসংযোগ 

ব্যাংকিং প্রযুক্তি
অনলাইন সেবা
ইন্টারনেট
ব্যাংকিং পরিভাষা
অনলাইন ব্যাংকিং
ওয়েব অ্যাপ্লিকেশন
রেহমান সোবহান

রেহমান সোবহান (জন্ম: ১২ মার্চ ১৯৩৫) বাংলাদেশের একজন অন্যতম খ্যাতিমান অর্থনীতিবিদ। তিনি ঢাকা বিশ্ববিদ্যালয়ের অর্থনীতি বিভাগের শিক্ষক। তিনি বাংলাদেশে তত্ত্বাবধায়ক সরকারের উপদেষ্টার দায়িত্ব পালন করেছেন। গবেষণা সংস্থা সেন্টার ফর পলিসি ডায়ালগ (সিপিডি)’র তিনি সভাপতি।

জন্ম ও শিক্ষাজীবন 
রেহমান সোবহানের জন্ম ১৯৩৫ সালের ১২ মার্চ কলকাতায়। তার বাবার নাম কে.এফ.সোবহান। তিনি ছিলেন পুলিশের ঊর্ধ্বতন কর্মকর্তা এবং রাষ্ট্রদূত। তার মায়ের নাম হাসমত আরা বেগম। তিনি দার্জিলিং-এর সেন্ট পলস্ স্কুলে এবং লাহোরের অ্যাচিসন কলেজ থেকে পাশ করেন। ১৯৫৬ সালে ক্যামব্রিজ বিশ্ববিদ্যালয় থেকে অর্থনীতিতে এম.এ ডিগ্রী অর্জন করেন।

কর্মজীবন 
রেহমান সোবহান ১৯৫৭ সালের অক্টোবর মাসে দেশে ফিরে আসেন এবং ঢাকা বিশ্ববিদ্যালয়ে প্রভাষক হিসেবে শিক্ষকতা জীবন শুরু করেন। ১৯৭৭ সালে অধ্যাপক হিসেবে ঢাকা বিশ্ববিদ্যালয় থেকে অবসর গ্রহণ করেন রেহমান সোবহান। অধ্যাপক হিসেবে অবসর গ্রহণের পূর্বে তিনি বাংলাদেশ পরিকল্পনা কমিশনের সদস্য হিসেবে (স্বরাষ্ট্র মন্ত্রীর পদমর্যাদায়); শিল্প, বিদ্যুত্‍ এবং প্রাকৃতিক সম্পদ বিভাগ এবং অবকাঠামো বিভাগে (১৯৭২-৭৪) যথাক্রমে চেয়ারম্যান, গবেষণা পরিচালক, মহাপরিচালক হিসেবে কর্মরত ছিলেন। ১৯৭২ থেকে ১৯৭৪ সাল পর্যন্ত বিআইডিএস- এ এমিরিটাস ফেলো হিসেবে কাজ করেন। এছাড়াও কুইন এলিজাবেথ হাউজে ১৯৭৬-১৯৭৯ পর্যন্ত ভিজিটিং ফেলো হিসেবে দায়িত্ব পালন করেন। তিনি বাংলাদেশ প্রেসিডেন্ট এর এ্যাডভাইজরী কাউন্সিল (ক্যবিনেট মিনিস্টার এর পদমর্যাদায়), পরিকল্পনা মন্ত্রণালয় এবং অর্থনৈতিক সম্পর্ক বিভাগের (১৯৯১) সদস্য ছিলেন। তিনি সাউথ এশিয়া সেন্টার ফর পলিসি ষ্টাডিজ-এ (২০০১-২০০৫) নির্বাহী পরিচালক ছিলেন। তিনি ১৯৯৪- ১৯৯৯ সাল পর্যন্ত সেন্টার ফর পলিসি ডায়লগ (সিপিডি) এর প্রতিষ্ঠাতা এবং নির্বাহী চেয়ারম্যান ছিলেন। এছাড়া তিনি বিআইডিএসের পরিচালকের দায়িত্বও পালন করেন।

প্রকাশনা 
রেহমান সোবহানের প্রকাশিত মনোগ্রাফের সংখ্যা ৪২ টি। এছাড়া তার বিভিন্ন জার্নালে প্রায় ২০০ এর উপরে লেখা প্রকাশিত হয়েছে। তার কাজের প্রধান বিষয়বস্তুর মধ্যে অন্যতম হচ্ছে আইয়ুব খানের কাজের বিনিময়ে খাদ্য কর্মসূচির রাজনৈতিক সম্পর্ক, মধ্যবর্তী শাসন পদ্ধতিতে সার্বজনীন সাহসী উদ্যোগের ভূমিকা, বৈদেশিক নির্ভরশীলতার সংকট, ঋণ পরিশোধে ব্যর্থতা, কৃষিজ সংস্কার, সমন্বয় নীতি সংস্করণের সমালোচনামূলক নিবন্ধ, দুঃশাসনের ব্যবচ্ছেদ এবং সর্বশেষে দারিদ্র বিমোচনের কৌশল।

পুরস্কার ও স্বীকৃতি 
 স্বাধীনতা পদক (২০০৮)

তথ্যসূত্র

বহিঃসংযোগ 
 গুণীজন
 ই-অ্যাওয়ার্ড

১৯৩৫-এ জন্ম
অর্থনীতিবিদ
ঢাকা বিশ্ববিদ্যালয়ের শিক্ষক
জীবিত ব্যক্তি
গবেষণা ও প্রশিক্ষণে স্বাধীনতা পুরস্কার বিজয়ী
বাংলা একাডেমির সম্মানিত ফেলো
বাংলাদেশী শিক্ষায়তনিক
শাহাবুদ্দিন আহমেদের মন্ত্রিসভার সদস্য
আইচিসন কলেজের প্রাক্তন শিক্ষার্থী
কেমব্রিজ বিশ্ববিদ্যালয়ের প্রাক্তন শিক্ষার্থী
বাংলাদেশী অর্থনীতিবিদ
বাংলাদেশের তত্ত্বাবধায়ক সরকারের উপদেষ্টা
স্বাধীনতা পুরস্কার বিজয়ী
ঢাকার নবাব পরিবারের সদস্য
২০শ শতাব্দীর বাঙালি
২১শ শতাব্দীর বাঙালি
উর্দুভাষী বাংলাদেশী ব্যক্তি
পশ্চিমবঙ্গের বিজ্ঞানী
শুভব্রত, তার সম্পর্কিত সুসমাচার

শুভব্রত, তার সম্পর্কিত সুসমাচার বাংলাদেশী লেখক হুমায়ুন আজাদ রচিত একটি উপন্যাস। ফেব্রুয়ারি, ১৯৯৭ সালে (ফাল্গুন, ১৪০৩ বঙ্গাব্দ) একুশে গ্রন্থমেলায় আগামী প্রকাশনী, ঢাকা থেকে এটি গ্রন্থাকারে প্রকাশিত হয়।

আজাদ এই উপন্যাস উৎসর্গ করেছেন তার শিক্ষক বিষ্ণুপদ সেনকে।

সারাংশ 
বি. দ্র. সারাংশটি বইয়ের ফ্ল্যাপ থেকে নেওয়া

বিক্রমপল্লীর যুবরাজ শুভব্রত রূপবান, প্রতিভাবান ও অস্বাভাবিক; তার পিতা নম্রব্রত আশা করেছিলো সে একদিন হবে সমগ্র মহারাজ্যের মহারাজ। পিতা তাকে কিশোর বয়সেই রাজা ও রাজত্বের সাথে পরিচিত করানোর জন্যে নিয়ে যায় মহারাজ্যের রাজধানী রাজগৃহে, এবং সেখানেই বদলে যায় তার নিয়তি। একদল নগ্ন উন্মাদ কিশোর শুভব্রতের মধ্যে আবিষ্কার করে তাদের ত্রাতাকে, যে বহুদেবতার ধর্ম বাতিল ক'রে প্রতিষ্ঠিত করবে একদেবতার, একবিধাতার, ধর্ম; আমূল বদলে দেবে বহুদেবতাবাদী বিশ্বকে। তারপর থেকে ক্রমশ বদলে যেতে থাকে শুভব্রত, অস্বাভাবিক অলৌকিক হয়ে উঠতে থাকে, সুখকর যুবরাজের জীবন ছেড়ে বেছে নেয় ত্রাতার কঠিন জীবন, এবং বহুদেবতাবাদ ছেড়ে প্রচার করতে থাকে একদেবতার ধর্ম। শুভব্রত লাভ করে অনুসারী ও শত্রু, বিতাড়িত হয় পিতার রাজ্য থেকে; কিন্তু তার ভেতরে কাজ করে এক অদ্ভুত অলৌকিক শক্তি; সে হয় জয়ী, জয় করে নতুন রাজ্য, পুনরাধিকার করে পিতার রাজ্য, এবং প্রতিষ্ঠা করতে চায় বিধাতার মহারাজ্য। বিধাতার কঠোর অনুশাসনে সে বন্দি করেন ফেলে সবাইকে, এমনকি নিজেকেও; একদিন তার ভুল ভাঙে, বুঝতে পারে যে-বিধাতার ধর্ম সে প্রচার করছে, সে-বিধাতা আসলে তারই সৃষ্টি। তার সেনাপতিরা তা স্বীকার করতে রাজি হয় না, তারা পেয়েছে শক্তির স্বাদ; তারা খুন করে শুভব্রতকে, এবং বিধাতার নামে বেরিয়ে পড়ে রাজ্যের পর রাজ্য জয় করতে।

আরও দেখুন 
 হুমায়ুন আজাদের গ্রন্থতালিকা

তথ্যসূত্র

বহিঃসংযোগ 

১৯৯৭-এর উপন্যাস
১৯শ শতাব্দীর উপন্যাস
১৯৯৭-এর বাংলাদেশী উপন্যাস
হুমায়ুন আজাদের উপন্যাস
ধর্ম সম্পর্কিত উপন্যাস
আগামী প্রকাশনীর বই
বড় কাটরা

বড় কাটরা ঢাকায় চকবাজারের দক্ষিণে অবস্থিত মুঘল আমলের একটি সরাইখানা। সম্রাট শাহজাহানের পুত্র শাহ সুজার নির্দেশে  ১৬৪৪ থেকে ১৬৪৬ খ্রিস্টাব্দে দিওয়ান (প্রধান রাজস্ব কর্মকর্তা) মীর আবুল কাসিম দ্বারা বুড়িগঙ্গা নদীর তীরে এই ইমারতটি নির্মাণ করা হয়। তিনি মীর-ই-ইমারত নামে পরিচিত ছিলেন। প্রথমে এতে শাহ সুজার বসবাস করার কথা থাকলেও পরে এটি মুসাফিরখানা হিসাবে ব্যবহৃত হয়। বর্তমানে এটি জামিয়া হোসাইনিয়া আশরাফুল উলুম, বড় কাটরা মাদ্রাসার তত্ত্বাবধানে রয়েছে।

এক সময় স্থাপত্য সৌন্দর্যের কারণে বড় কাটরার সুনাম থাকলেও বর্তমানে এর ফটকটি ভগ্নাবশেষ হিসাবে দাঁড়িয়ে আছে। এক সময় বড় কাটরার তোরণে ফার্সি ভাষায় শাদুদ্দিন মুহম্মদ সিরাজী লিখিত একটি পাথরের ফলক লাগানো ছিল। যেখানে এই মুসাফির খানার নির্মাতা ও এর রক্ষনাবেক্ষনের ব্যয় নির্বাহের উপায় সম্পর্কে জানা যায়। ফলকে লেখা ছিল:

স্থাপত্য 
বিল্ডিংটি মধ্য এশীয় সরাইখানার ঐতিহ্যবাহী প্যাটার্ন অনুসরণ করে এবং মোগল স্থাপত্য অনুযায়ী শোভিত। মূলত এটি একটি চতুষ্কোণ অঙ্গন ঘেরা স্থাপত্য।

দক্ষিণ শাখাটি ৬৭.৯৭ মিটার প্রসারিত এবং বুড়িগঙ্গা নদীর তীরে অবস্থিত। উত্তর বাহুও একই মাপের ছিল বলে ধারণা করা হয়। পূর্ব-পশ্চিম বাহুর দৈর্ঘ্য এখন নিরূপণ করা দুঃসাধ্য হলেও আদিতে ৭০.১০ মিটার করে ছিল বলে জানা যায়। তিনতলা বিশিষ্ট এ সদর তোরণ ছিল অতি মনোমুগ্ধকর এবং এটি দক্ষিণে নদীর দিকে প্রায় ৭.৬১ মিটার এবং পূর্ব-পশ্চিমে প্রায় ১২.১৯ মিটার প্রসারিত ছিল। এ প্রবেশপথের দুপাশে ছিল দুটি প্রহরীকক্ষ। প্রহরীকক্ষ দুটির আয়তন ছিল পূর্ব-পশ্চিমে লম্বা ৫.৫১ × ২.৯২ মিটার। এ প্রবেশপথের পরে ছিল পরপর তিনটি অপেক্ষাকৃত ক্ষুদ্র আয়তনের প্রবেশপথ। পূর্ব-পশ্চিমে লম্বা প্রবেশপথের আয়তন ছিল যথাক্রমে ২.৭৪ × ০.৯১ মি., ৩.৩৫ × ১.৮২ মি, এবং ২.৭৪ × ১.৮২ মি.।

চিত্রশালা

আরও দেখুন
 বাংলাদেশের প্রত্নতাত্ত্বিক স্থানের তালিকা

তথ্যসূত্র

বহিঃসংযোগ

পুরান ঢাকা
মোগল নিদর্শনসমূহ
ঢাকার ভবন ও স্থাপনা
ঢাকা জেলার প্রত্নতাত্ত্বিক স্থাপনা
বাংলাদেশের প্রাসাদ
ঢাকা জেলার দর্শনীয় স্থান
বাংলাদেশের রাজকীয় বাসভবন
মুঘল স্থাপত্য
ঢাকার ইতিহাস
১৬৪০-এর দশকে ভারতে প্রতিষ্ঠিত
০.৯৯৯...

০.৯৯৯... একটি পৌনঃপুনিক দশমিক সংখ্যা যা একটি বাস্তব সংখ্যাকে নির্দেশ করে। একে অন্যভাবেও লিখা যায়: অথবা। নির্দিষ্টভাবে এই সংখ্যাটিকে ১-এর সমান ধরা হয়। অর্থাৎ ০.৯৯৯... সংখ্যাটি সংখ্যাগত দিক থেকে ১-কেই নির্দেশ করে। এই বিষয়কে কেন্দ্র করে গণিতের বিভিন্ন শাখায় অনেকগুলো প্রামাণিক উপপাদ্যের সৃষ্টি হয়েছে।

প্রমাণ

বীজগাণিতিক

ধরা যাক x= 0.999..... তাহলে, 10x = 9.999.....

অতএব, (10x - x)= (9.999.... - 0.999....) বা, 9x = 9
অতঃপর নিশ্চিতভাবেই x = 1.

অর্থাৎ, 0.999... মানে প্রায় 1 নয়!
একেবারে কাটায় কাটায় 1.

ভগ্নাংশ এবং দীর্ঘ বিভাজন

অসীম দশমিক যে সসীম দশমিকেরই একটিপরিবর্ধিত রূপ তার কারণ হল ভগ্নাংশে প্রকাশ। দীর্ঘ বিভাজন ব্যবহার করে  এর মতো অতি সরল পূর্ণ সাংখ্যিক বিভজনকেও পুনরাবৃত্তিক ভগ্নাংশে পরিণত করা যায়, যাতে অঙ্কগুলো অসীম পর্যন্ত পুনরাবৃত্ত হয়। এই দশমিক ০.৯৯৯%=১ এর একটি দ্রুততর প্রমাণ প্রদান করে। ৩ কে ৩ দিয়ে গুণ করলে প্রতিটি অঙ্ক ৯ হয়, তাই ৩ x ০.৩৩৩% সমান ০.৯৯৯%। আবার ৩ ×  সমান ১, তাই ০.৯৯৯… = ১। এ প্রমাণের আরেকটি রূপে ভগ্নাংশ  = ০.১১১… কে ৯ দ্বারা গুণ করা হয়।

{| style="wikitable"
|
|width="25px"|
|width="25px" style="border-left:1px solid silver;"|
|
|}

তথ্যসূত্র

বহিঃসংযোগ
 .999999... = 1? from cut-the-knot
 Why does 0.9999… = 1 ?
 Ask A Scientist: Repeating Decimals

গাণিতিক হেঁয়ালি
বাস্তব বিশ্লেষণ
বাস্তব সংখ্যা
প্রমাণ সংবলিত নিবন্ধ
এক
প্রাকৃতিক উপগ্রহ

প্রাকৃতিক উপগ্রহ একটি জ্যোতির্বৈজ্ঞানিক বা মহাকাশীয় বস্তু যা কোনো একটি  গ্রহ বা তার থেকে বড় অন্য কোন বস্তুকে কেন্দ্রকে করে নির্দিষ্ট কক্ষপথে ঘূর্ণায়মান থাকে এবং অবশ্যই যা মানব সৃষ্ট নয়। এ ধরনের বস্তুকে সাধারণত বা মাঝেমাঝেই চন্দ্র হিসেবে অভিহিত করা হয়। এই সংজ্ঞাটির উপর ভিত্তি করে একটি তারা চতুর্দিকে ঘূর্ণায়মান কোন গ্রহ বা কোন ছায়াপথের কেন্দ্রকে কেন্দ্র করে ঘূর্ণায়মান কোন তারাকেও এই শ্রেণিতে ফেলা যায়, অবশ্য এই ব্যবহারটি সচরাচর করা হয় না। সকল ক্ষেত্রেই কোন গ্রহ, বামন গ্রহ বা ক্ষুদ্র গ্রহ-এর সাথে প্রাকৃতিকভাবে বিরাজমান বস্তুগুলোকে প্রাকৃতিক উপগ্রহ বলা হয়ে থাকে।

পার্থিব চাঁদ, পৃথিবী-নিকটস্থ অন্যান্য বস্তুসমূহ; মঙ্গল গ্রহের ফোবোস, ডিমোস; বৃহস্পতি গ্রহের গ্যানিমিড, ক্যালিস্টো, আয়ো, ইউরোপা সহ মোট ৭৯টি; শনি গ্রহের টাইটান, রিয়া, ইয়াপেটাস, ডায়োন, টেথিস, এনসেলাডাস, মাইমাস, হাইপেরিয়ন, ফোব সহ মোট ৮২টি; ইউরেনাস গ্রহের টাইটানিয়া, ওবেরন, আমব্রিয়েল, এরিয়েল, মিরান্ডা সহ মোট ২৭টি; নেপচুন গ্রহের ট্রাইটন, প্রোটেয়াস, নেরেইড সহ মোট ১৪টি; প্লুটো এর ক্যারন, নিক্স, হাইড্রা, কারবেরোস, স্টিক্স, এরিস, ডিসনোমিয়া, হাউমেয়া, হিʻইয়াকা, নামাকা, মাকেমাকে, এস/২০১৫ (১৩৬৪৭২) ১ ইত্যাদি সৌরজগতের প্রাকৃতিক উপগ্রহ।

জ্যোতির্বিজ্ঞানীদের ধারণা– গ্রহের জন্মের সময় একএকটি নক্ষত্র কে ঘিরে কয়েকটি মহাজাগতিক মেঘ আবর্তিত হতো। এরা নক্ষত্রের আকর্ষণে ঘনীভূত হয়ে অবশেষে জমাট বেঁধে গ্রহে রূপান্তরিত হয়। আবার, এভাবেই গ্রহের চারপাশে জমা মহাজাগতিক মেঘ থেকেই উপগ্রহ সৃষ্টি হয়েছে। এসব উপগ্রহ গুলো হলো প্রাকৃতিক উপগ্রহ।

সৌর জগতের উপগ্রহসমূহ 
সৌর জগতের মধ্যে এখন পর্যন্ত প্রায় ২৪০ টি প্রাকৃতিক উপগ্রহের সন্ধান পাওয়া গেছে। এর মধ্যে ১৬২ টি উপগ্রহ গ্রহকে কেন্দ্র করে ঘুরছে, ৪ টি উপগ্রহ ঘূর্ণায়মান আছে বামন গ্রহ-কে কেন্দ্র করে এবং অন্যগুলো ক্ষুদ্র সৌর জাগতিক বস্তু-কে কেন্দ্র করে ঘূর্ণায়মান আছে। অন্যান্য তারা এবং তাদের গ্রহদেরও উপগ্রহ রয়েছে।

তথ্যসূত্র ও পাদটীকা

বহিঃসংযোগ

বৃহস্পতির চন্দ্র 
 Data on Jupiter's satellites
 Jupiter's new moons (discovered in ২০০০)
 Jupiter's new moons (discovered in ২০০২)
 Jupiter's new moons (discovered in ২০০৩)

শনির চন্দ্র 
 Saturn's new moons (discovered in ২০০০)
 Saturn's new moon (discovered in ২০০৩)

নেপচুনের চন্দ্র 
 Neptune's new moons (discovered in ২০০৩)

সকল চন্দ্রসমূহ 
 Natural Satellite Physical Parameters (JPL-NASA, with refs)
 Moons of the Solar System (The Planetary Society) 
 Scott Sheppard's page
 Major moons in order from the Sun
 JPL's Solar System Dynamics page
 Moon of an Object? First Photo of Satellite Beyond the Solar System
 USGS list of named moons
 Upper size limit for moons explained
 Asteroids with Satellites

উপগ্রহ
অসম্পূর্ণ

ru:Спутники в Солнечной системе
সক্রিয় কিউ ব্যবস্থাপনা

সক্রিয় কিউ ব্যবস্থাপনা () বহির্মুখী মাল্টিপ্লেক্স নেটওয়ার্ক লাইনে সেবার জন্য অপেক্ষমাণ বিভিন্ন অন্তর্গামী কিউ ব্যবস্থাপনার কৌশল। 

অ্যালগোরিদমঃ
 রেন্ডম আর্লি ডিটেকশন

তথ্যসূত্র

বহিঃসংযোগ 
 সিসকো সিস্টেমস্‌ 

নেটওয়ার্ক দক্ষতা
প্যাকেট
টেলিযোগাযোগ
গুরুমুখী

গুরুমুখী লিপি () (Gurmukhi: ਗੁਰਮੁਖੀগুরমুখী) হল পাঞ্জাবী ভাষার তিনটি লিখিত রূপের মধ্যে অন্যতম। দ্বিতীয় শিখ গুরু, গুরু অঙ্গদ (১৫৬৩-১৬০৬) এই লিপির কিছু সংস্কার করেন যার কারণে এর নামকরণ করা হয় “গুরুমুখি” অথবা “গুরুর মুখ থেকে”

শিখ ধর্মালম্বীরা ছাড়াও ভারতের কিছু এলাকায় সরকারি নথিপত্রে গুরুমুখি লিপি ব্যবহৃত হয়। পাকিস্তানের মুসলিম পাঞ্জাবীরা শাহমুখী লিপি ব্যবহার করে। ভারতীয় পাঞ্জাবীরা গুরুমুখি বা দেবনাগরী লিপি ব্যবহার করে।

অন্যান্য উত্তর ভারতীয় ভাষার মতো গুরমুখি ভাষার উৎপত্তি ব্রাহ্মি লিপি থেকে।

ইউনিকোড 

১৯৯১ খ্রিষ্টাব্দের অক্টোবর মাসে ইউনিকোড স্ট্যান্ডার্ডে গুরুমুখী লিপিকে যোগ করা হয়। গুরুমুখী লিপির ইউনিকোড U+0A02 থেকে U+0A4C।

তথ্যসূত্র 

ব্রাহ্মী লিপি
ভারতের সরকারিভাবে ব্যবহৃত লিখন পদ্ধতি